Rooney prešiel v Evertone všetkými vekovými kategóriami, a však neskôr sa rozhodol podať žiadosť o prestup za rekordnú sumu na Old Trafford. Ako neskôr priznáva, bolo ťažké opustiť klub z Merseyside.
Wayne Rooney trvá na tom, že neľutuje svoj prestup do Manchestru United v roku 2004 aj napriek odchodu z Evertonu. Po príchode z mládežníckej kategórie sa tento útočník stal dôležitým hráčom v Goodison Parku a zároveň najmladším strelcom v histórii klubu ešte pred podaním žiadosti o odchod. United zaplatili za Rooneyho 35 miliónov € a spravili z neho najdrahšieho britského mladíka vôbec. Kým Rooney priznáva, že odchod z Merseyside v tak mladom veku bol ťažký, je presvedčený, že to bol správny krok v jeho kariére.
"Bolo to pre mňa ťažké prísť z Liverpoolu do Manchestru," povedal Rooney pre Manchester Evening News. Bol som Scouser skrz na skrz a bol to pre mňa ťažký krok. Čo sa mojej futbalovej kariéry týka, cítil som, že to bola pre mňa najlepšia vec pripojiť sa k United. Je to obrovský klub a pravdepodobne tu bol aj najlepší manažér všetkých čias. Cítil som, že to bol pre mňa správny krok a vedel som, že United sú v tej dobe v prechodnom období. Bol tam Cristiano Ronaldo, Darren Fletcher práve prišiel a boli tam aj dobrí mladí hráči. Cítil som, že to bol pre mňa správny krok. Neľutujem to."
V novembri strelil Rooney vo svojom stom zápase v drese Anglicka 46. gól., čím sa posunul na štvrté miesto najlepších kanonierov svojej krajiny, čo sa prejavilo na zvýšení sebavedomia.
Rooney dodal: "Vždy som bol hráč, ktorý je sebavedomý a má vieru. Ak máte takýto prístup pred zápasom, pomôže vám to. Keď ste mladší, konáte bez prípravy, pokiaľ ide o zakončenie, ale keď ste starší, trénujete viac, učíte sa ako skórovať, čím sa s pribúdajúcimi rokmi moje zakončenie zlepšilo."
Článok napísal redaktor HaniF
Zdroj: goal.com